
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 156
                                                              din 27 august 2020
privind modificarea și ulterior prelungirea unui contract de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 18.798/10.08.2020 şi la Consiliul Local Sighișoara cu nr. 19.802/19.08.2020, de referatul de aprobare, înregistrat cu nr. 18.800/10.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având  în vedere că se impune prelungirea contractului de închiriere nr. 14/31.08.2010, așa cum a fost modificat și completat prin actul adițional nr. 1/28.08.2015, încheiat între Municipiul Sighișoara și domnul Boer Laszlo și soția acestuia, doamna Boer Mihaela, având ca obiect terenul aferent apartamentului nr. I din imobilul situat în Municipiul Sighișoara, str. Tache Ionescu nr. 7, în suprafață de 364 mp., reprezentând cotă indiviză din terenul cu categoria de folosință curți – construcții, în suprafață totală de 485 mp., înscris în C.F. nr. 51454 Sighișoara, nr. C.F. vechi 2046, cu nr. top. 492, al cărui termen va expira la data de 31.08.2020;

Ținând cont de înscrierea de carte funciară - C.F. nr. 51454 Sighișoara, nr. C.F. vechi 2046, nr. top. 492, potrivit căreia terenul intravilan situat în Municipiul Sighișoara, str. Tache Ionescu, nr. 7, este în suprafață totală de 457 mp., impunându-se astfel modificarea contractului de închiriere în sensul corectării suprafeței totale de teren de 485 mp., la suprafața înscrisă în C.F., respectiv 457 mp., suprafața închiriată rămânând aceeași (364 mp.);

Având în vedere clauza din contractul de închiriere, al cărui termen va expira la data de 31.08.2020, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin modificarea și ulterior prelungirea contractului de închiriere, nu sunt afectate planurile de sistematizare şi că terenul închiriat nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin modificarea și ulterior prelungirea contractului de închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 18.799/10.08.2020, prin care se propune modificarea și ulterior prelungirea contractului de închiriere amintit;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1) și alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. (1) Se aprobă modificarea contractului de închiriere nr. 14/31.08.2010, așa cum a fost modificat și completat prin actul adițional nr. 1/28.08.2015, încheiat între Municipiul Sighișoara și domnul Boer Laszlo și soția acestuia, doamna Boer Mihaela, având ca obiect terenul aferent apartamentului nr. I din imobilul situat în Municipiul Sighișoara, str. Tache Ionescu nr. 7, în suprafață de 364 mp., reprezentând cotă indiviză din terenul cu categoria de folosință curți – construcții, din suprafața totală, înscris în C.F. nr. 51454 Sighișoara, nr. C.F. vechi 2046, nr. top. 492, în sensul modificării art. 2 din contract, prin corectarea suprafeței totale de teren de 485 mp., la suprafața înscrisă în C.F., respectiv de 457 mp.

 (2) Se aprobă prelungirea contractului de închiriere nr. 14/31.08.2010, așa cum a fost modificat și completat prin actul adițional nr. 1/28.08.2015, încheiat între Municipiul Sighișoara și domnul Boer Laszlo și soția acestuia, doamna Boer Mihaela, având ca obiect terenul aferent apartamentului nr. I din imobilul situat în Municipiul Sighișoara, str. Tache Ionescu nr. 7, în suprafață de 364 mp., al cărui termen va expira la data de 31.08.2020.

 (3) Chiria este cea stabilită prin contractul de închiriere şi va fi indexată cu indicele de inflaţie anual.

 (4) Perioada pentru care se aprobă prelungirea contractului de închiriere este de 5 (cinci) ani.

 (5) Modificarea și prelungirea contractului de închiriere, astfel cum sunt prevăzute la alineatele precedente, se va face prin act adiţional.

 (6) Restul clauzelor contractuale din contractul de închiriere nr. 14/31.08.2010, așa cum a fost modificat și completat prin actul adițional nr. 1/28.08.2015, își mențin valabilitatea între Municipiul Sighișoara și domnul Boer Laszlo și soția acestuia, doamna Boer Mihaela.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Sîrbu Ioan - Iulian        

                                            Contrasemnează pentru legalitate
                                   SECRETARUL GENERAL al municipiului,

                                                           Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcţia Economică;
  1 ex. Biroul Juridic;
  1 ex. domnul Boer Laszlo și soția, doamna Boer Mihaela.
13 ex.
B.A.
